สวัสดี​ค่ะ​​ประจำเกือนมาไม่ปกติแล้วเป็นนานด้วยค่ะมาวันทีื16หายวันที่21ละวันที่27ก็มาอีกคะแต่รอบนี้เบือดเป็นสีน้ำตาลเข้มเกือบจะสีดำมีอาการปวดท้องน้อยเจ็บนมเลือดก็ไหลปกติแต่สีไม่ปกติคะมีอาการรู้สึกหนาวตลอดเวลาง่วงเป็นรอบแรกกอนสตรีเพ็ญพากคะรอบนี้ก็จะกินอีกเผื่อมันปกติแต่ก็ลองถามก่อนอาการแบบนี้เป็นแบบนี้ผิดปกติตรงไหนบ้างคะ
สวัสดีค่ะ หากประจำเดือนมาวันที่ 16-21 ก.พ.แล้ววันที่ 27 ก.พ. ก็มีเลือดออกมาอีก อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม ท้องนอกมดลูก เป็นต้น แต่มักมีอาการปวดท้องน้อยร่วมด้วย ทั้งนี้ เลือดที่ออกในวันที่ 16 ก.พ.อาจไม่ใช่ประจำเดือนก็ได้2. เป็นเลือดออกช่วงไข่ตก โดยเลือดจะมีปริมาณเล็กน้อย และมาเพียง 1 วัน แต่มักจะออกในช่วงกึ่งกลางของรอบเดือน ประมาณวันที่ 13-15 ของการมีประจำเดือน และในบางรายอาจมีปวดท้องน้อยและเจ็บเต้านมร่วมด้วยได้3. จากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ4. มีการอักเสบติดเชื้อในโพรงมดลูก ซึ่งจะมีตกขาวที่ผิดปกติและอาการปวดท้องน้อยร่วมด้วย5. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหรืออาจเกิดจากการผลิตฮอร์โมนของรังไข่ไม่เป็นไปตามปกติก็ได้แนะนำว่าไม่ควรทานยาสตรี เพราะอาจยิ่งทำให้เกิดอาการเลือดออกผิดปกติอีก และควรสังเกตอาการไปก่อน หากเลือดที่ออกมีปริมาณไม่มาก และออกเพียง 1 วัน ก็อาจเป็นเลือดออกช่วงไข่ตกได้ แต่หากยังคงมีเลือดออกมาอีกเรื่อยๆ โดยที่ไม่ได้ทานยาสตรีแล้ว หรือเลือดที่ออกมีปริมาณมาก หรือมีปวดท้องน้อยมาก หรือมีตกขาวที่ผิดปกติ ก็ควรไปพบสูติ-นรีแพทย์เพื่อตรวจค่ะ